ধৃতেরা হলেন চন্দন বসাক, অমল পাল এবং সৌমেন পাল। এঁদের বিরুদ্ধে মোট ৮টি ধারায় মামলা দায়ের করা হয়েছে। ৩৫৩,৩০৭,১৪৭, ১৪৮,১৪৯,৩৩২,৪২৭এবং ২৮৩ ধারায় মামলা রুজু হয়েছে ধৃতদের বিরুদ্ধে। তার মধ্যে ৩৫৩, ৩০৭ এবং ৪২৭ নম্বর ধারাগুলি জামিন অযোগ্য। আজ ধৃতদের ব্যাঙ্কশাল কোর্টে পেশ করা হবে। পুলিস শাসকদলের গোলামি করছে। পুলিস নিরপেক্ষ থাকলে আন্দোলনের দরকার পড়ে না। মুখ্যমন্ত্রী গণতন্ত্রে বিশ্বাস করেন না, স্বৈরাচারে বিশ্বাস করেন। বামেদের লালবাজার অভিযানে পুলিসের বেপরোয়া লাঠিচার্জের প্রতিক্রিয়া অধীর চৌধুরীর। যাঁরা মার খেলেন, যাঁদের ওপর পুলিস নির্মমভাবে লাঠি চালাল, তাঁদেরই গ্রেফতার করে জামিনঅযোগ্য ধারায় মামলা করা হল।পুলিসের ভূমিকার তীব্র সমালোচনা মহম্মদ সেলিমের। মিথ্যে মামলা প্রত্যাহারের দাবিতে গিয়ে উল্টে আরও তিনটে মিথ্যে মামলা চাপিয়ে দেওয়া হল বলে অভিযোগ সেলিমের।